Document ID: 32000R0848

32000R0848
L 103/9
JURNALUL OFÍCIAL AL UNIUNII EUROPENE
REGULAMENTUL (CE) NR. 848/2000 AL COMISIEI
din 27 aprilie 2000
de modificare a Regulamentului (CE) nr. 1168/1999 de stabilire a standardelor de comercializare pentru prune
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 1257/1999 (2), în special articolul 2 alineatul (2),
întrucât:
(1)
Anexa la Regulamentul (CE) nr. 1168/1999 al Comisiei din 3 iunie 1999 de stabilire a standardelor de comercializare pentru prune (3) conține o listă neexhaustivă a soiurilor de fructe mari.
(2)
Lista neexhaustivă a soiurilor de fructe mari cuprinsă în standardele pentru prune recomandate de Comisia Economică a Națiunilor Unite pentru Europa face distincție între soiurile de Prunus domestica și cele de Prunus salicina. În interesul transparenței pe piața mondială, lista neexhaustivă a soiurilor de fructe mari cuprinsă în anexa la Regulamentul (CE) nr. 1168/1999 ar trebui să fie modificată.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Lista neexhaustivă a soiurilor de fructe mari ce urmează titlului VI (Dispoziții privind marcajul) din anexa la Regulamentul (CE) nr. 1168/1999 se înlocuiește cu lista din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament de aplică din prima zi a celei de-a treia luni care urmează intrării în vigoare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 2000.

Labels: 3
17